Projektas

LIETUVOS RESPUBLIKOS VYRIAUSYBĖ

NUTARIMAS

DĖL LIETUVOS RESPUBLIKOS VYRIAUSYBĖS 2004 M. BALANDŽIO 29 D. NUTARIMO NR. 526 „DĖL TARNYBINIŲ KOMANDIRUOČIŲ IŠLAIDŲ APMOKĖJIMO BIUDŽETINĖSE ĮSTAIGOSE TAISYKLIŲ PATVIRTINIMO“ PAKEITIMO

2017 m. d. Nr.

Vilnius

Lietuvos Respublikos Vyriausybė nutaria:

1.	Pakeisti Lietuvos Respublikos Vyriausybės 2004 m. balandžio 29 d. nutarimą Nr. 526 „Dėl Tarnybinių komandiruočių išlaidų apmokėjimo biudžetinėse įstaigose taisyklių patvirtinimo“ ir jį išdėstyti nauja redakcija (Tarnybinių komandiruočių išlaidų apmokėjimo biudžetinėse įstaigose taisyklės nauja redakcija nedėstomos):

„LIETUVOS RESPUBLIKOS VYRIAUSYBĖ

NUTARIMAS

DĖL DIENPINIGIŲ IR KITŲ TARNYBINIŲ KOMANDIRUOČIŲ IŠLAIDŲ APMOKĖJIMO

Vadovaudamasi Lietuvos Respublikos darbo kodekso 107 straipsnio 2 ir 3 dalimis, Lietuvos Respublikos valstybės tarnybos įstatymo 43 straipsnio 9 dalimi, Lietuvos Respublikos vietos savivaldos įstatymo 26 straipsnio 3 dalimi, Lietuvos Respublikos prokuratūros įstatymo 52 straipsnio 9 dalimi, Tarnybos Lietuvos Respublikos muitinėje statuto 54 straipsnio 3 dalimi, Lietuvos Respublikos saugios laivybos įstatymo 4 straipsnio 5 dalimi ir Lietuvos Respublikos teismų įstatymo 41 straipsnio 5 dalimi, Lietuvos Respublikos Vyriausybė n u t a r i a:

1.	Patvirtinti pridedamus:

1.1. Maksimalių dienpinigių dydžių sąrašą;

1.2. Dienpinigių mokėjimo tvarkos aprašą;

1.3. Tarnybinių komandiruočių išlaidų apmokėjimo biudžetinėse įstaigose taisykles (toliau – Taisyklės).

2. Nustatyti, kad:

2.1. Taisyklės taikomos ir valstybės tarnautojams bei darbuotojams, perkeltiems į kitas pareigas Lietuvos Respublikos diplomatinėse atstovybėse užsienio valstybėse, Lietuvos Respublikos atstovybėse prie tarptautinių organizacijų, konsulinėse įstaigos ir specialiosiose misijose. Taisyklės taip pat taikomos valstybės tarnautojams ir darbuotojams, laikinai perkeltiems į pareigas tarptautinėse organizacijose ar institucijose, Europos Sąjungos institucijose ar įstaigose, jeigu darbo užmokestį jiems moka Lietuvos Respublikos institucijos ar įstaigos.

2.2. Taisyklės mutatis mutandis taikomos ir kariams, jeigu Lietuvos Respublikos krašto apsaugos sistemos organizavimo ir karo tarnybos įstatymas nenustato kitaip.

2.3. Pagal Taisykles apmokėtos tarnybinių komandiruočių išlaidos laikomos komandiruočių kompensacijomis, jeigu Taisyklėse nenustatyta kitaip.“

2. Pakeisti nurodytu nutarimu patvirtintas Tarnybinių komandiruočių išlaidų apmokėjimo biudžetinėse įstaigose taisykles:

2.1. Pakeisti 9 punktą ir jį išdėstyti taip:

„9. Dienpinigiai mokami pagal Lietuvos Respublikos Vyriausybės patvirtintą Maksimalių dienpinigių dydžių sąrašą ir Dienpinigių mokėjimo tvarkos aprašą.“

2.2. Pripažinti netekusiu galios 10 punktą.

2.3. Pakeisti 11 punktą ir jį išdėstyti taip:

„11.	Gyvenamojo ploto nuomos išlaidos apmokamos:

11.1. pagal Taisyklių priede nustatytas gyvenamojo ploto nuomos išlaidų normas, išskyrus Taisyklių 11.2 papunktyje nurodytus atvejus;

11.2. pagal faktines išlaidas:

11.2.1. valstybinių ar vyriausybinių delegacijų nariams ir jų šeimos nariams, kai jie vyksta į užsienio valstybę valstybinės ar vyriausybinės delegacijos sudėtyje, Lietuvos Respublikos Seimo nariams, Lietuvos Respublikos Vyriausybės nariams ir viceministrams, Lietuvos Respublikos Konstitucinio Teismo teisėjams, valstybės kontrolieriui ir jo pavaduotojams, vykstantiems į užsienio komandiruotes (Tarpparlamentinės Sąjungos, NATO, Jungtinių Tautų Organizacijos ir jos specializuotųjų agentūrų, Ekonominio bendradarbiavimo ir plėtros organizacijos, Europos saugumo ir bendradarbiavimo organizacijos, Pasaulio prekybos organizacijos, Tarptautinės migracijos organizacijos, Europos Tarybos, Europos Sąjungos institucijų, Europos Konstitucinių Teismų Konferencijos ir konstitucinę kontrolę atliekančių institucijų, Tarptautinės aukščiausiųjų audito institucijų organizacijos (INTOSAI), Europos aukščiausiųjų audito institucijų organizacijos (EUROSAI), Europos rekonstrukcijos ir plėtros banko, Europos Tarybos vystymo banko ir Europos Sąjungos bei jos valstybių narių parterystės susitarimuose su trečiosiomis valstybėmis numatytus susitikimus, sesijas, seminarus, posėdžius ir konferencijas), ir juos lydintiems asmenims;

11.2.2. kai gyvenamąjį plotą užsako renginio organizatoriai arba kai renginio organizatoriai, siekdami užtikrinti renginio ar jo dalyvių saugumą arba efektyvų renginio organizavimą, rekomenduoja užsisakyti konkretų gyvenamąjį plotą.“

2.4. Pakeisti 15 punktą ir jį išdėstyti taip:

„15. Jeigu avansas į komandiruotę į užsienio valstybę (valstybes) vykstančiam darbuotojui buvo išmokėtas užsienio valiuta ne tos valstybės, į kurią vykstama, darbuotojas turi pateikti gautos užsienio valiutos keitimo į kitą užsienio valiutą dokumentą. Nepateikus šio dokumento, išlaidos užsienio valiuta apskaičiuojamos pagal avanso išmokėjimo dieną (jeigu avansas nebuvo išmokėtas, – išvykimo į komandiruotę į užsienio valstybę dieną) galiojusius Europos Centrinio Banko paskelbtus orientacinius euro ir užsienio valiutų santykius, o tais atvejais, kai orientacinių užsienio valiutų ir euro santykių Europos Centrinis Bankas neskelbia, – pagal Lietuvos banko nustatomus ir skelbiamus orientacinius euro ir užsienio valiutų santykius;“.

2.5. Pakeisti 17.2 papunktį ir jį išdėstyti taip:

„17.2. gyvenamojo ploto nuomos išlaidos pagal Taisyklių priede nustatytas gyvenamojo ploto nuomos išlaidų normas.“

2.6. Pripažinti netekusiais galios 19 ir 20 punktus.

2.7. Papildyti priedu (pridedama).

3. Šis nutarimas įsigalioja 2017 m. liepos 1 dieną.

4. Nustatyti, kad iki šio nutarimo įsigaliojimo dienos komandiruotės metu patirtos tarnybinių komandiruočių išlaidos apmokamos pagal Tarnybinių komandiruočių išlaidų apmokėjimo biudžetinėse įstaigose taisyklių nuostatas, galiojusias iki šio nutarimo įsigaliojimo dienos.

Ministras Pirmininkas

Finansų ministras

Tarnybinių komandiruočių išlaidų apmokėjimo biudžetinėse įstaigose taisyklių
priedas

GYVENAMOJO PLOTO NUOMOS IŠLAIDŲ NORMŲ SĄRAŠAS

Valstybė	Gyvenamojo ploto nuomos išlaidų vienos dienos norma, iki, eurais
1. Afganistano Islamo Respublika	110
2. Airija	174
3. Albanijos Respublika	110
4. Alžyro Liaudies Demokratinė Respublika	122
5. Andoros Kunigaikštystė	103
6. Angolos Respublika	198
7. Antigva ir Barbuda	140
8. Argentinos Respublika	210
9. Armėnijos Respublika	210
10. Australija	145
11. Austrijos Respublika	174
12. Azerbaidžano Respublika	200
13. Bahamų Sandrauga	174
14. Bahreino Karalystė	195
15. Baltarusijos Respublika	116
16. Bangladešo Liaudies Respublika	140
17. Barbadosas	159
18. Belgijos Karalystė	197
19. Belizas	135
20. Benino Respublika	100
21. Bermuda	188
22. Bisau Gvinėjos Respublika	90
23. Bolivijos Daugiatautė Valstybė	100
24. Bosnija ir Hercegovina	154
25. Botsvanos Respublika	135
26. Brazilijos Federacinė Respublika	180
27. Brunėjaus Darusalamas	167
28. Bulgarijos Respublika	140
29. Burkina Fasas	90
30. Burundžio Respublika	115
31. Butano Karalystė	130
32. Buvusioji Jugoslavijos Respublika Makedonija	145
33. Centrinės Afrikos Respublika	87
34. Čado Respublika	145
35. Čekijos Respublika	188
36. Čilės Respublika	175
37. Danijos Karalystė	174
38. Dominikos Respublika	170
39. Dominikos Sandrauga	140
40. Dramblio Kaulo Kranto Respublika	130
41. Džibučio Respublika	170
42. Egipto Arabų Respublika	140
43. Ekvadoro Respublika	140
44. Eritrėjos Valstybė	116
45. Estijos Respublika	145
46. Etiopijos Federacinė Demokratinė Respublika	145
47. Fidžio Respublika	125
48. Filipinų Respublika	150
49. Gabono Respublika	115
50. Gajanos Respublika	129
51. Gambijos Respublika	120
52. Ganos Respublika	140
53. Gibraltaras	116
54. Graikijos Respublika	145
55. Grenada	140
56. Gruzija	215
57. Gvadelupa	116
58. Gvatemalos Respublika	125
59. Gvinėjos Respublika	160
60. Haičio Respublika	126
61. Hondūro Respublika	155
62. Indijos Respublika	188
63. Indonezijos Respublika	145
64. Irako Respublika	145
65. Irano Islamo Respublika	145
66. Islandijos Respublika	169
67. Ispanijos Karalystė	177
68. Italijos Respublika	188
69. Izraelio Valstybė	210
70. Ypatingasis Administracinis Kinijos Regionas Honkongas	205
71. Ypatingasis Administracinis Kinijos Regionas Makao	145
72. Jamaika	170
73. Japonija	275
74. Jemeno Respublika	180
75. Jordanijos Hašimitų Karalystė	135
76. Jungtinė Didžiosios Britanijos ir Šiaurės Airijos Karalystė	203
77. Jungtinės Amerikos Valstijos (išskyrus Niujorką)	209
Niujorkas	275
78. Jungtiniai Arabų Emyratai	195
79. Juodkalnija	174
80. Kaimanų Salos	232
81. Kambodžos Karalystė	113
82. Kamerūno Respublika	105
83. Kanada	174
84. Kataro Valstybė	145
85. Kazachstano Respublika (išskyrus Astaną ir Almatą)	175
Astana ir Almata	175
86. Kenijos Respublika	165
87. Kinijos Liaudies Respublika	156
88. Kipro Respublika	148
89. Kirgizijos Respublika	180
90. Kiribačio Respublika	68
91. Kolumbijos Respublika	156
92. Komorų Sąjunga	96
93. Kongo Respublika	113
94. Kongo Demokratinė Respublika	166
95. Korėjos Liaudies Demokratinė Respublika	180
96. Korėjos Respublika	200
97. Kosovo Respublika	174
98. Kosta Rikos Respublika	140
99. Kroatijos Respublika	155
100. Kubos Respublika	150
101. Kuveito Valstybė	195
102. Laoso Liaudies Demokratinė Respublika	145
103. Latvijos Respublika (išskyrus Rygą)	116
Ryga	145
104. Lenkijos Respublika	145
105. Lesoto Karalystė	100
106. Libano Respublika	190
107. Liberijos Respublika	150
108. Libija	175
109. Lichtenšteino Kunigaikštystė	116
110. Lietuvos Respublika (išskyrus Vilnių)	100
Vilnius	145
111. Liuksemburgo Didžioji Hercogystė	208
112. Madagaskaro Demokratinė Respublika	122
113. Malaizija	160
114. Malavio Respublika	168
115. Maldyvų Respublika	135
116. Malio Respublika	101
117. Maltos Respublika	116
118. Maroko Karalystė	153
119. Maršalo Salų Respublika	93
120. Martinika	145
121. Mauricijaus Respublika	140
122. Mauritanijos Islamo Respublika	110
123. Meksikos Jungtinės Valstijos	185
124. Mianmaro Sąjungos Respublika	118
125. Mikronezijos Federacinės Valstijos	116
126. Moldovos Respublika	88
127. Monako Kunigaikštystė	176
128. Mongolija	145
129. Mozambiko Respublika	141
130. Namibijos Respublika	101
131. Naujoji Kaledonija	133
132. Naujoji Zelandija	130
133. Nauru Respublika	62
134. Nepalo Federacinė Demokratinė Respublika	135
135. Nigerijos Federacinė Respublika	185
136. Nigerio Respublika	98
137. Nikaragvos Respublika	160
138. Nyderlandų Karalystė	162
139. Norvegijos Karalystė	188
140. Omano Sultonatas	135
141. Pakistano Islamo Respublika	152
142. Palau Respublika	130
143. Panamos Respublika	160
144. Papua Naujosios Gvinėjos Nepriklausomoji Valstybė	147
145. Paragvajaus Respublika	140
146. Peru Respublika	146
147. Pietų Afrikos Respublika	145
148. Pietų Sudano Respublika	215
149. Portugalijos Respublika	145
150. Prancūzijos Respublika	188
151. Puerto Rikas	147
152. Pusiaujo Gvinėjos Respublika	120
153. Rytų Timoro Demokratinė Respublika	115
154. Ruandos Respublika	160
155. Rumunija	131
156. Rusijos Federacija (išskyrus Maskvą ir Sankt Peterburgą)	159
Maskva	206
Sankt Peterburgas	188
157. Saliamono Salos	130
158. Salvadoro Respublika	129
159. Samoa Nepriklausomoji Valstybė	69
160. San Marino Respublika	116
161. San Tomė ir Prinsipės Demokratinė Respublika	95
162. Saudo Arabijos Karalystė	195
163. Seišelių Respublika	213
164. Senegalo Respublika	135
165. Sent Kitsas ir Nevis	190
166. Sent Lusija	147
167. Sent Vinsentas ir Grenadinai	185
168. Serbijos Respublika	174
169. Siera Leonės Respublika	135
170. Singapūro Respublika	153
171. Sirijos Arabų Respublika	152
172. Slovakijos Respublika	165
173. Slovėnijos Respublika	174
174. Somalio Federacinė Respublika	125
175. Sudano Respublika	215
176. Suomijos Respublika	174
177. Surinamo Respublika	125
178. Svazilando Karalystė	109
179. Šri Lankos Demokratinė Socialistinė Respublika	107
180. Švedijos Karalystė	191
181. Šveicarijos Konfederacija	250
182. Tadžikistano Respublika	110
183. Tailando Karalystė	145
184. Taitis	160
185. Taivanas	200
186. Tanzanijos Jungtinė Respublika	200
187. Togo Respublika	95
188. Tongos Karalystė	83
189. Trinidado ir Tobago Respublika	145
190. Tuniso Respublika	93
191. Turkijos Respublika	165
192. Turkmėnistanas	150
193. Tuvalu	62
194. Ugandos Respublika	180
195. Ukraina	174
196. Urugvajaus Rytų Respublika	160
197. Uzbekistano Respublika	155
198. Vanuatu Respublika	148
199. Vatikano Miesto Valstybė	185
200. Venesuelos Bolivaro Respublika	139
201. Vengrija	174
202. Vietnamo Socialistinė Respublika	205
203. Vokietijos Federacinė Respublika	191
204. Zambijos Respublika	135
205. Zimbabvės Respublika	145
206. Žaliojo Kyšulio Respublika	75

––––––––––––––––––––

PATVIRTINTA
Lietuvos Respublikos Vyriausybės
nutarimu Nr.

MAKSIMALIŲ DIENPINIGIŲ DYDŽIŲ SĄRAŠAS

Valstybė	1 dienos dienpinigių dydis, eurais
1. Afganistano Islamo Respublika	43
2. Airija	58
3. Albanijos Respublika	32
4. Alžyro Liaudies Demokratinė Respublika	36
5. Andoros Kunigaikštystė	40
6. Angolos Respublika	36
7. Antigva ir Barbuda	29
8. Argentinos Respublika	39
9. Armėnijos Respublika	35
10. Australija	53
11. Austrijos Respublika	47
12. Azerbaidžano Respublika	35
13. Bahamų Sandrauga	36
14. Bahreino Karalystė	37
15. Baltarusijos Respublika	42
16. Bangladešo Liaudies Respublika	34
17. Barbadosas	50
18. Belgijos Karalystė	57
19. Belizas	25
20. Benino Respublika	24
21. Bermuda	36
22. Bisau Gvinėjos Respublika	38
23. Bolivijos Daugiatautė Valstybė	22
24. Bosnija ir Hercegovina	34
25. Botsvanos Respublika	38
26. Brazilijos Federacinė Respublika	29
27. Brunėjaus Darusalamas	34
28. Bulgarijos Respublika	29
29. Burkina Fasas	29
30. Burundžio Respublika	36
31. Butano Karalystė	24
32. Buvusioji Jugoslavijos Respublika Makedonija	35
33. Centrinės Afrikos Respublika	26
34. Čado Respublika	29
35. Čekijos Respublika	32
36. Čilės Respublika	31
37. Danijos Karalystė	57
38. Dominikos Respublika	28
39. Dominikos Sandrauga	29
40. Dramblio Kaulo Kranto Respublika	28
41. Džibučio Respublika	29
42. Egipto Arabų Respublika	36
43. Ekvadoro Respublika	29
44. Eritrėjos Valstybė	38
45. Estijos Respublika	44
46. Etiopijos Federacinė Demokratinė Respublika	38
47. Fidžio Respublika	38
48. Filipinų Respublika	32
49. Gabono Respublika	27
50. Gajanos Respublika	23
51. Gambijos Respublika	44
52. Ganos Respublika	29
53. Gibraltaras	28
54. Graikijos Respublika	35
55. Grenada	44
56. Gruzija	35
57. Gvadelupa	44
58. Gvatemalos Respublika	25
59. Gvinėjos Respublika	26
60. Haičio Respublika	28
61. Hondūro Respublika	29
62. Indijos Respublika	27
63. Indonezijos Respublika	29
64. Irako Respublika	38
65. Irano Islamo Respublika	35
66. Islandijos Respublika	44
67. Ispanijos Karalystė	49
68. Italijos Respublika	56
69. Izraelio Valstybė	47
70. Ypatingasis Administracinis Kinijos Regionas Honkongas	36
71. Ypatingasis Administracinis Kinijos Regionas Makao	27
72. Jamaika	38
73. Japonija	76
74. Jemeno Respublika	38
75. Jordanijos Hašimitų Karalystė	36
76. Jungtinė Didžiosios Britanijos ir Šiaurės Airijos Karalystė	61
77. Jungtinės Amerikos Valstijos (išskyrus Niujorką)	44
Niujorkas	44
78. Jungtiniai Arabų Emyratai	47
79. Juodkalnija	35
80. Kaimanų Salos	53
81. Kambodžos Karalystė	22
82. Kamerūno Respublika	41
83. Kanada	41
84. Kataro Valstybė	41
85. Kazachstano Respublika (išskyrus Astaną ir Almatą)	41
Astana ir Almata	42
86. Kenijos Respublika	29
87. Kinijos Liaudies Respublika	38
88. Kipro Respublika	30
89. Kirgizijos Respublika	38
90. Kiribačio Respublika	26
91. Kolumbijos Respublika	29
92. Komorų Sąjunga	41
93. Kongo Respublika	38
94. Kongo Demokratinė Respublika	44
95. Korėjos Liaudies Demokratinė Respublika	38
96. Korėjos Respublika	49
97. Kosovo Respublika	35
98. Kosta Rikos Respublika	25
99. Kroatijos Respublika	35
100. Kubos Respublika	47
101. Kuveito Valstybė	43
102. Laoso Liaudies Demokratinė Respublika	24
103. Latvijos Respublika (išskyrus Rygą)	38
Ryga	44
104. Lenkijos Respublika	38
105. Lesoto Karalystė	19
106. Libano Respublika	29
107. Liberijos Respublika	29
108. Libija	29
109. Lichtenšteino Kunigaikštystė	30
110. Liuksemburgo Didžioji Hercogystė	50
111. Madagaskaro Demokratinė Respublika	29
112. Malaizija	27
113. Malavio Respublika	32
114. Maldyvų Respublika	38
115. Malio Respublika	26
116. Maltos Respublika	32
117. Maroko Karalystė	36
118. Maršalo Salų Respublika	28
119. Martinika	29
120. Mauricijaus Respublika	27
121. Mauritanijos Islamo Respublika	29
122. Meksikos Jungtinės Valstijos	41
123. Mianmaro Sąjungos Respublika	21
124. Mikronezijos Federacinės Valstijos	27
125. Moldovos Respublika	38
126. Monako Kunigaikštystė	42
127. Mongolija	26
128. Mozambiko Respublika	26
129. Namibijos Respublika	24
130. Naujoji Kaledonija	36
131. Naujoji Zelandija	41
132. Nauru Respublika	26
133. Nepalo Federacinė Demokratinė Respublika	24
134. Nigerijos Federacinė Respublika	26
135. Nigerio Respublika	24
136. Nikaragvos Respublika	28
137. Nyderlandų Karalystė	54
138. Norvegijos Karalystė	58
139. Omano Sultonatas	31
140. Pakistano Islamo Respublika	24
141. Palau Respublika	44
142. Panamos Respublika	25
143. Papua Naujosios Gvinėjos Nepriklausomoji Valstybė	29
144. Paragvajaus Respublika	24
145. Peru Respublika	36
146. Pietų Afrikos Respublika	32
147. Pietų Sudano Respublika	38
148. Portugalijos Respublika	44
149. Prancūzijos Respublika	57
150. Puerto Rikas	40
151. Pusiaujo Gvinėjos Respublika	38
152. Rytų Timoro Demokratinė Respublika	27
153. Ruandos Respublika	38
154. Rumunija	29
155. Rusijos Federacija (išskyrus Maskvą ir Sankt Peterburgą)	41
Maskva	44
Sankt Peterburgas	44
156. Saliamono Salos	25
157. Salvadoro Respublika	25
158. Samoa Nepriklausomoji Valstybė	29
159. San Marino Respublika	38
160. San Tomė ir Prinsipės Demokratinė Respublika	34
161. Saudo Arabijos Karalystė	38
162. Seišelių Respublika	36
163. Senegalo Respublika	33
164. Sent Kitsas ir Nevis	44
165. Sent Lusija	36
166. Sent Vinsentas ir Grenadinai	33
167. Serbijos Respublika	35
168. Siera Leonės Respublika	20
169. Singapūro Respublika	36
170. Sirijos Arabų Respublika	35
171. Slovakijos Respublika	32
172. Slovėnijos Respublika	32
173. Somalio Federacinė Respublika	19
174. Sudano Respublika	38
175. Suomijos Respublika	53
176. Surinamo Respublika	24
177. Svazilando Karalystė	19
178. Šri Lankos Demokratinė Socialistinė Respublika	24
179. Švedijos Karalystė	53
180. Šveicarijos Konfederacija	59
181. Tadžikistano Respublika	38
182. Tailando Karalystė	28
183. Taitis	53
184. Taivanas	44
185. Tanzanijos Jungtinė Respublika	29
186. Togo Respublika	25
187. Tongos Karalystė	24
188. Trinidado ir Tobago Respublika	44
189. Tuniso Respublika	38
190. Turkijos Respublika	41
191. Turkmėnistanas	35
192. Tuvalu	26
193. Ugandos Respublika	20
194. Ukraina	41
195. Urugvajaus Rytų Respublika	29
196. Uzbekistano Respublika	41
197. Vanuatu Respublika	29
198. Vatikano Miesto Valstybė	45
199. Venesuelos Bolivaro Respublika	28
200. Vengrija	35
201. Vietnamo Socialistinė Respublika	32
202. Vokietijos Federacinė Respublika	58
203. Zambijos Respublika	35
204. Zimbabvės Respublika	35
205. Žaliojo Kyšulio Respublika	25

––––––––––––––––––––

PATVIRTINTA
Lietuvos Respublikos Vyriausybės
nutarimu Nr.

DIENPINIGIŲ MOKĖJIMO TVARKOS APRAŠAS

1. Dienpinigių mokėjimo tvarkos apraše nustatoma dienpinigių į komandiruotę vykstančiam valstybės politikui arba valstybės pareigūnui, arba teisėjui, arba valstybės tarnautojui, arba darbuotojui, dirbančiam pagal darbo sutartį (toliau kartu – darbuotojas), mokėjimo tvarka.

2. Dienpinigiai apskaičiuojami pagal Lietuvos Respublikos Vyriausybės patvirtintus maksimalius dienpinigių dydžius arba mažesnius dienpinigių dydžius, jeigu mažesni dydžiai numatyti kolektyvinėje sutartyje ar darbo sutartyje (toliau kartu – nustatyti dydžiai).

3. Vykstant į užsienį, už dieną, kurią pervažiuojama Lietuvos Respublikos valstybės siena, mokami dienpinigiai, apskaičiuoti pagal valstybei, į kurią vykstama, nustatytus dydžius, o grįžtant iš užsienio, už dieną, kurią pervažiuojama Lietuvos Respublikos valstybės siena, mokama iki 50 procentų dienpinigių, apskaičiuotų pagal tai valstybei nustatytus dydžius. Jeigu komandiruotės metu bus vykstama į kelias valstybes, nustatytas dydis taikomas atsižvelgiant į kiekvienoje valstybėje faktiškai išbūtas dienas, o pervažiavimo į valstybę diena laikoma atvykimo į tą valstybę diena.

4. Kai darbuotojas, vykdamas į komandiruotę, tą pačią dieną atvyksta į kelias valstybes, už tą dieną mokamas dienpinigių, apskaičiuotų pagal toms valstybėms nustatytus dydžius, vidurkis.

5. Darbuotojui, perkeltam į kitas pareigas Lietuvos Respublikos diplomatinėje atstovybėje užsienio valstybėje, Lietuvos Respublikos atstovybėje prie tarptautinės organizacijos, konsulinėje įstaigoje ir specialiojoje misijoje, taip pat darbuotojui, laikinai perkeltam į pareigas tarptautinėje organizacijoje ar institucijoje, Europos Sąjungos institucijoje ar įstaigoje, jeigu darbo užmokestį jam moka Lietuvos Respublikos institucijos ar įstaigos, grįžtant iš kitos valstybės į rezidavimo vietą, už dieną, kurią pervažiuojama reziduojamos valstybės siena, mokama iki 50 procentų dienpinigių, apskaičiuotų pagal paskutinei valstybei, į kurią darbuotojas buvo siųstas, nustatytus dydžius, o grįžtant iš Lietuvos Respublikos į rezidavimo vietą, už dieną, kurią pervažiuojama reziduojamos valstybės siena, mokama iki 50 procentų dienpinigių, apskaičiuotų pagal reziduojamai valstybei nustatytus dydžius.

6. Kai darbuotojas siunčiamas į komandiruotę reziduojamos valstybės teritorijoje vienai darbo dienai, jam mokama iki 50 procentų dienpinigių, apskaičiuotų pagal reziduojamai valstybei nustatytus dydžius, o jeigu darbuotojas tą pačią dieną atvyksta į kelias valstybes, už tą dieną mokamas dienpinigių, apskaičiuotų pagal toms valstybėms nustatytus dydžius, vidurkis. Darbuotojui mokama iki 100 procentų dienpinigių, apskaičiuotų pagal reziduojamai valstybei nustatytus dydžius, jeigu komandiruotė trunka ilgiau nei vieną darbo dieną, už įstaigos vadovo ar jo įgalioto asmens sprendime nurodytą komandiruotės laiką.

7. Kai komandiruotė į užsienį trunka vieną darbo dieną (pamainą), darbuotojui mokama iki 50 procentų dienpinigių, apskaičiuotų pagal tai valstybei nustatytus dydžius, o jeigu darbuotojas tą pačią dieną atvyksta į kelias valstybes, už tą dieną mokamas dienpinigių, apskaičiuotų pagal toms valstybėms nustatytus dydžius, vidurkis.

8. Darbuotojui, vykstančiam į komandiruotę į užsienį, jeigu toje valstybėje jam mokami dienpinigiai ar kitos piniginės išmokos, įstaigos vadovo ar jo įgalioto asmens sprendimu gali būti išmokėta iki 30 procentų toje valstybėje nustatyto dydžio dienpinigių, o aprūpinamam maitinimu, įstaigos vadovo ar jo įgalioto asmens sprendimu, atsižvelgiant į renginio organizatoriaus nustatytas aprūpinimo sąlygas, gali būti išmokėti dienpinigiai iki 100 procentų toje valstybėje nustatyto dydžio dienpinigių.

9. Jeigu kolektyvinėje ar darbo sutartyje ir (arba) valstybės ar savivaldybės institucijos ar įstaigos vidaus teisės aktuose nenustatyta kitaip, ne vėliau kaip paskutinę darbo dieną iki komandiruotės pradžios darbuotojui privalo būti išmokėtas ne mažesnis kaip 50 procentų už komandiruotę apskaičiuotų dienpinigių avansas.

10. Komandiruotam darbuotojui grįžus iš komandiruotės, dienpinigiai perskaičiuojami ir neišmokėta dienpinigių dalis išmokama ne vėliau kaip darbo užmokesčio mokėjimo dieną.

11. Dienpinigiai, kurių bendra suma per mėnesį viršija 50 procentų darbuotojui nustatyto darbo užmokesčio, tuo atveju, kai darbuotojui nustatytas darbo užmokestis neviršija minimaliosios mėnesinės algos, padaugintos iš koeficiento 1,3, arba kai darbo užmokestis apskaičiuotas taikant valandinį tarifinį atlygį, neviršijantį minimaliojo valandinio atlygio, padauginto iš koeficiento 1,3, nelaikomi komandiruočių kompensacijomis.

––––––––––––––––––––